Eriplaneeringu eelvaliku koostöö tegijad 	 				
31.07.2024 nr 7-1/12-21
Põhja-Sakala valla Unakvere eriplaneeringu asukoha eelvaliku otsuse eelnõu ja keskkonnamõju strateegilise hindamise esimese etapi aruande esitamine kooskõlastamiseks

Põhja-Sakala Vallavolikogu 22.02.2023 otsusega nr 119 algatati kohaliku omavalitsuse eriplaneeringu (edaspidi eriplaneering) koostamine eesmärgiga välja selgitada tuulepargi ja selle toimimiseks vajaliku taristu rajamiseks sobivad asukohad Põhja-Sakala valla Unakvere küla ligikaudu 23,5 km2 suurusel alal.
Eriplaneeringu asukoha eelvaliku lähteseisukohtade ja keskkonnamõju strateegilise hindamise (KSH) programmi avalik väljapanek toimus 26.06.2023 - 25.07.2023 ning avaliku väljapaneku tulemuste avalikud arutelud toimusid 31.08.2023 Põhja-Sakala vallamajas ja Kõo raamatukogus.
Eriplaneeringu lähteseisukohtadele ja KSH programmile tuginedes töötati välja eriplaneeringu asukoha eelvalik ja KSH esimese etapi aruanne (AB Artes Terrae OÜ töö nr 23036ÜP3, KSH koostaja LEMMA OÜ). 

Vastavalt planeerimisseaduse § 105 lõikele 1 esitame teile kooskõlastamiseks eriplaneeringu asukoha eelvaliku otsuse eelnõu ja KSH esimese etapi aruande.
Esitatud kooskõlastuste alusel tehakse eriplaneeringu asukoha eelvaliku otsuse eelnõus ja KSH esimese etapi aruandes vajalikud muudatused. 
Eriplaneeringu materjalidega saab tutvuda Põhja-Sakala valla kodulehel https://www.pohja-sakala.ee/tuulepargi-ep-unakvere-kula-.

Palume kooskõlastuse saata 30 päeva jooksul kooskõlastamiseks esitatud dokumentide saamisest arvates e-posti aadressil info@pohja-sakala.ee.
Kui kooskõlastaja ei ole 30 päeva jooksul eriplaneeringu asukoha eelvaliku otsuse eelnõu ja KSH esimese etapi aruande saamisest arvates kooskõlastamisest keeldunud ega ole taotlenud tähtaja pikendamist, loetakse eriplaneeringu asukoha eelvaliku otsuse eelnõu ja KSH esimese etapi aruanne kooskõlastaja poolt vaikimisi kooskõlastatuks, kui seadus ei sätesta teisiti.

Lugupidamisega 

allkirjastatud digitaalselt 
Jaanus Rahula
abivallavanem

Kaja Notta, kaja@pohja-sakala.ee, 510 6794